Source: http://csmbucuresti.ro/handbal-masculin-performanta-de-exceptie-tigrii-in-grupele-cupei-ehf/
Timestamp: 2017-12-15 14:08:05+00:00

Document:
Handbal masculin. Performanta de exceptie! Tigrii, in Grupele Cupei EHF | Clubul Sportiv Municipal Bucuresti
Handbal masculin. Performanta de exceptie! Tigrii, in Grupele Cupei EHF
CSM București va avea două echipe în primăvara europeană la handbal. După echipa feminină, calificată în Grupa Principală II a Ligii Campionilor, Tigrii de la CSM București și-au asigurat duminică prezența în Grupele Cupei EHF. Jucătorii antrenați de Zvonko Shundovski au terminat la egalitate, 29-29, manşa retur cu Frigorifico Morazzo (Spania), în turul 3 preliminar, după ce se impuseseră în tur, pe teren propriu, cu 31-24.
Meciul disputat la Cangas nu a fost o simplă formalitate pentru Tigri. Încurajați de un public fierbinte, spaniolii s-au desprins în minutul 24 la 14-9. CSM București a gestionat însă cu maturitate momentele importante și a ținut scorul sub control. Jucătorul meciului a fost de departe portarul Ionuț Iancu (21 de ani), care a apărat fantastic.
După 14-11 la pauză în favoarea gazdelor, jocul s-a strâns și mai mult în partea a doua, când CSM s-a apropiat la un gol, prin reușita lui Humet (min. 52), după care Iancu a apărat încă o aruncare de la 7 metri. În minutul 59, Tigrii au egalat, 29-29, rezultat cu care s-a şi încheiat partida retur. CSM Bucureşti s-a calificat astfel în permieră în grupele Cupei EHF, la prima sa participare în cupele europene la masculin.
CSM București: Iancu, Blazevic – portari, Humet 6, Marijanac 6, Milosevic 6, Novanc 5, Negru 2, Stamate 2, Simovic 1, Stavrositu 1, Constantinescu, Pătru, Răpciugă, Rotaru, Sîncelean, Ungureanu. Antrenor: Zvonko Shundovski.
Joi, 3 decembrie, va avea loc tragerea la sorți a grupelor Cupei EHF, CSM București fiind în urna a patra. Componența urnelor:
Urna 1: Chamberry (Franţa), SKA Minsk (Belarus), OCI Lions (Olanda), Fraikin Granollers (Spania)
Urna 2: Team Holstebro (Danemarca), Magdeburg (Germania), Bjerringbro Silkeborg (Danemarca), Anaitasuna (Spania)
Urna 3: HBC Nantes (Franţa), Dinamo Bucureşti, Ystads (Suedia), Winterthur (Elveţia)
Urna 4: Goppingen (Germania), Aalborg (Danemarca), CSM Bucureşti, St. Raphael (Franţa)
Meciurile din grupe se vor desfăşura în perioada 13 februarie – 27 martie.
http://csmbucuresti.ro/handbal-masculin-performanta-de-exceptie-tigrii-in-grupele-cupei-ehf">

References: CSM 
 CSM 
 CSM 
 CSM 
 CSM 

CSM 
 CSM 
 CSM